เตือนนักลงทุนเลี่ยงหุ้น 3 บริษัท
บริษัทหลักทรัพย์ธนชาติ&nbsp; เตือนนักลงทุนระวังแรงเทขายหุ้น 3 บริษัท โทเทิ่ล แอ็คเซ็ส คอมมูนิเคชั่น ,ธนาคารทหารไทยและแลนด์แอนด์เฮ้าส์
12 พ.ค. 2553

บริษัทหลักทรัพย์ธนชาติ  เตือนนักลงทุนระวังแรงเทขายหุ้น 3 บริษัท โทเทิ่ล แอ็คเซ็ส คอมมูนิเคชั่น ,ธนาคารทหารไทยและแลนด์แอนด์เฮ้าส์
บริษัทหลักทรัพย์ธนชาติออกบทวิเคราะห์ เตือนให้นักลงทุนระวังแรงเทขายหุ้นใน 3 บริษัท คือบริษัทโทเทิ่ล แอ็คเซ็ส คอมมูนิเคชั่น (DTAC),ธนาคารทหารไทย(TMB) และบริษัท แลนด์แอนด์เฮ้าส์(LH) ที่ถูกถอดจากการคำนวณ MSCI เป็นประจำทุก 6 เดือน โดยจะมีผลตั้งแต่วันที่ 26 พ.ค.เป็นต้นไป ซึ่งรอบนี้ สำหรับตลาดหุ้นไทย ไม่มีหุ้นใหม่เพิ่มเข้ามาผลกระทบในระยะสั้นที่ตามมาคือ คาดว่าจะเกิดแรงขายในหุ้น 3 ตัวดังกล่าว เพราะนักลงทุนต่างชาติต้องปรับพอร์ตให้เป็นไปตาม MSCI 
ส่วนราคาหุ้นของทั้ง3 บริษัทขณะนี้ ราคาหุ้น DTAC  ซื้อขายบริเวณ 34.50 บาท ลดลง 0.50 บาท ดีขึ้นจากที่ทรุดลงไป อยู่ที่ 34 บาท ก่อนหน้านี้ ส่วน TMB  อยู่ที่ 1.38 บาทลดลง 0.10 บาท และ LH  กลับบวก 0.05 บาท  ซื้อขายที่ 5.20 บาท ขณะที่ตลาดหุ้นโดยรวม เมื่อเช้าซื้อขายในแดนบวกและลบเล็กน้อย  หลังจากนั้นมีแรงซื้อหุ้นในกลุ่มพลังงานและธนาคารพาณิชย์ ส่งผลให้ดัชนีบวกมากกว่า 5จุด ซื้อขายแถว 777 จุด